الیکٹرانکس اور اطلاعات تکنالوجی کی وزارت
این آئی سی ایس آئی نے ای – گورنینس میں آر اینڈ ڈی مینجمنٹ اینڈ کنسلٹنسی کے لئے دہلی اسکول آف مینجمنٹ کے ساتھ مفاہمت نامے پر دستخط کئے
الیکٹرانک و اطلاعاتی ٹکنالوجی  کی وزارت کے نیشنل انفارمیٹکس سینٹر کے تحت آنے والی بھارت سرکار کی ایک کمپنی نیشنل انفارمیٹکس سینٹر سروسیز ان کارپوریٹیڈ  نے وسائل / صلاحیتوں میں ہم ا ٓہنگی پیدا کرکے ای – گورنینس کے شعبےمیں تحقیق وترقی  کے لئے دہلی ٹکنالوجیکل یونیورسٹی  کے دہلی اسکول آف مینجمنٹ  کے ساتھ 24 مئی 2022 کو ایک مفاہمت نامے پر دستخط کئے ۔ اس موقع پر ایم ای آئی ٹی وائی کے ایڈیشنل سکریٹری اور این آئی سی ایس آئی کے چیئرمین ڈاکٹر راجیندر کمار ، این آئی سی ایس آئی کے ایم ڈی جناب پرشانت کمار ، ڈی ایس ایم ، ڈی ٹی یو کی صدر شعبہ ڈاکٹر ارچنا سنگھ اور ڈی ایس ایم، ڈی ٹی یو کے پروفیسر پی کے سوری موجود تھے ۔
اس تقریب میں ایم ای آئی ٹی وائی ، این آئی سی ایس آئی اورجی ایس ای ، ڈی ٹی یو کے جن دیگر سینئرافسران نے شرکت کی ان میں ایم ای آئی ٹی وائی کی ڈائریکٹر اور این آئی سی ایس آئی کے وی او جناب شوبھیندر بہادر، سی ای ڈی اے، این آئی سی ایس آئی کی سینئر جی ایم اور ایچ او ڈی محترمہ انجلی ڈھینگرا، این آئی سی ایس آئی کے ڈی ای ایم جناب آشوتوش پی موریہ ، این آئی سی ایس آئی کے سی ایس جناب سنی جین ، ڈی ایس ایم پروفیسر پی کے سوری ، ڈی ایس ایم پروفیسر راجن یادو اور ڈی ایس ایم کے اسسٹنٹ پروفیسر جناب یشدیپ سنگھ کے نام شامل ہیں ۔
اس موقع پر ایم ای آئی ٹی وائی کے ایڈیشنل سکریٹری اور این آئی سی ایس آئی کے چیئرمین ڈاکٹر راجنیدر کمار نے شہریوں کے فائدے کےلئے ڈجیٹل ٹرانسفارمیشن کے مقصد سے ٹکنالوجی کے استعمال کے تناظر اور نتائج کی اثر انگیزی میں اضافے کے لئے مشترکہ کوششوں کے ذریعہ وسائل  کے موثر استعمال کے تناظر میں ا یم ای آئی ٹی وائی کے تصور کےبارے میں جانکاری دی۔ ا یم ای آئی ٹی وائی دوسری وزارتوں کے ساتھ ٹکنالوجی کے استعمال کو وسعت دینے کےلئے کام کررہی ہے تاکہ ان کے اندر زراعت، تعلیم، حفظان صحت وغیرہ جیسے خصوصی ڈومن کی سمجھ پیدا کرسکے ۔ یہ مفاہمت نامہ ٹکنالوجی کی دریافت اور آئی او ٹی ، مصنوعی ذہانت ، بلاک چین وغیرہ جیسے نئے شعبوں کو پختہ کار بنانے کےلئے اجتماعی طریقے کے طلباء کی مشغولیت کے ذریعہ آنےوالے برسوں میں ا یم ای آئی ٹی وائی اور ڈی ٹی یو ایکو سسٹم میں معاون ثابت ہوسکتا ہے ۔ مینجمنٹ کے شعبے میں ڈی ایس ایم کی مہارت بزنس اسٹریٹیجی اور منصوبہ بندی کے فروغ کے لئے این آئی سی ایس آئی کو سہولت بہم پہنچائے گی ۔
این آئی سی ایس آئی کے ایم ڈی جناب پرشانت کمار متل نے این آئی سی ایس آئی اور ڈی ایس ایم ، ڈی ٹی یو کے درمیان اس مفاہمت نامے کے امکانات کے بارے میں بتایا اور کہاکہ یہ اشتراک دونوں اداروں کےلئے مفید ثابت ہوگا۔ ڈی ایس ایم، ڈی ٹی یو کے طلباء ابھرتی ہوئی ٹکنالوجی کے استعمال کا پتہ لگاسکتے ہیں اور آئی سی ٹی مینجمنٹ اور ای – گورنینس کے شعبے سے متعلق سرکاری اداروں / محکموں میں کام کاج کے ماحول کی بہتر سمجھ پیدا کرسکتے ہیں ۔ یہ ٹکنالوجی کے موثر و بہتر استعمال کے ذریعہ داخلی نظام کو مضبووط کرنے میں بھی حکومت کےلئے معاون ثابت ہوگا۔
ڈی ایس ایم، ڈی ٹی یو کے پروفیسر پی کے سوری نے مہارت کے شعبے بالخصوص آئی سی ٹی اور ای –گورنینس کےتعلق سے ڈی ایس ایم، ڈی ٹی یو کے کام کاج اور سرگرمیوں کے بارے میں گفتگو کی ۔انہوں نےاس بات پر بھی روشنی ڈالی کی کیسے یہ مفاہمت نامہ طویل مد ت میں دونوں اداروں کے لئے مفید ثابت ہوسکتا ہے ۔ ڈی ایس ایم کی ایچ او ڈی ڈاکٹر ارچناسنگھ نے این آئی سی ایس آئی اور ڈی ایس ایم کے درمیان اس شراکت داری والے نقطہ نظر میں دلچسپی کااظہار کیا جس میں ریسرچ، ڈیٹا اینالیٹکس، ای گورنینس پروسیس جیسے شعبوں میں طلباء کی شمولیت اور کانفرنسوں / ورکشاپوں کا انعقاد شامل ہیں ۔